In nomine sanctæ  individuæ Trinitatis, ODO clementiâ Dei Rex. Si sacris locis  divinis cultibus mancipatis opem ferendo consulimus, Deum nobis ob id præsenti  futuro tempore propitium non dubitamus. Quâ de re, omnium sanctæ Dei Ecclesiæ fidelium præsentium  futurorum noverit universitas, quoniam Blitgarius monasterii sanctæ Dei Genitricis  semper Virginis Mariæ, sanctíque Philiberti incliti Confessoris Abba, ad nostram accedens munificentiam, deprecatus est ut res quæ ab antecessoribus nostris eidem monasterio per præcepta conlatæ sunt, nos ob majoris firmitatis vigorem, nostræ auctoritatis præcepto denuò confirmaremus. Cujus rationabilibus petitionibus tantò libentiùs cessimus, quantò nobis profuturum credidimus ampliùs. Statuimus ergo decernentes,  statuendo decernimus, ut omnes res quæ ab antecessoribus nostris per præcepta supradicto monasterio conlatæ sunt, jure firmissimo maneant inviolatæ atque inconcussæ. Præceptum quoque immunitatis,  castellum causâ persecutionis Nortmannorum quod ab eo firmatum est, sub eodem immunitatis tenore, absque alicujus inquietudine, eidem Ecclesiæ, præsentíque atque futuro Abbati concedimus, delegamus,  confirmamus. Electionem quoque regularem in eligendo Abbate, sicut in eorum continetur præceptis, concedimus  perdonamus ............. Ecclesiæ  monetam,  pregas, sicut  alii antecessores nostri, eidem Ecclesiæ, amore sanctæ Dei Genetricis, sempérque Virginis Mariæ, sanctíque Philiberti Confessoris incliti indulgemus. Et ut à nullo, sive à francis, sive à servis super eorum terram commanentibus, aut in terris vel fluminibus exigantur:  ut retrò acta,  à nobis nunc confirmata, maneant inconvulsa, optamus; quatinùs pro nobis, regníque statu liberiùs misericordiam Dei implorare procurent. Ut autem hujus nostræ auctoritatis pia confirmatio, pleniorem in Dei nomine obtineat firmitatis vigorem, manu eam propriâ subter firmantes, anuli nostri impressione subter jussimus assignari. Signum ODONIS gloriosissimi Regis. Throannus notarius, ad vicem Eblonis recognovi  subscripsi. Datum XVII. Kalendas Augusti, Indictione VI. anno Incarnationis dominicæ DCCC. LXXXVIIII. anno II. regnante Domno Odone gloriosissimo Rege. Actum Parisius civitate, in Dei nomine feliciter, amen.